জল শক্তি মন্ত্রালয়
গঙ্গা উৎসব ২০২০গী নিনিচনবা নুমিত্তা লৈবাক শীনবা থুংনা মখা তানা থৌরমশিং পাংথোক্লি
হয়েং নেসনেল রিভর দে থৌরমদা জল শক্তিগী য়ুনিয়ন মিনিস্তর শরুক য়াদুনা অমসুং কাইলাস খেরগী ঈশৈগী থৌরমগা লোয়ন্না গঙ্গা উৎসব লোইশিনগনি
ঙসি থৌরম অসিগী নিনিচনবা নুমিত্তা লৈবাক শীনবা থুংনা হরাও-তয়াম্না গঙ্গা উৎসব ২০২০ মখা তানা পাংথোক্লি। রজিব খান্দেলৱালনা রাগ রাগ মৈ গঙ্গা সিজন ১দা থবক তৌবদা মহাক্না থেংনখিবশিং পাউদমখি অমসুং গঙ্গা উৎসবকী নিনিচনবা নুমিৎকী থিম, গঙ্গা এন্থেম পুথোকখিবা ত্রিচুর ব্রোদরসনা কমদৌনা নামামি গঙ্গেগা থবক তৌমিন্নবদা মখোয়দা অওনবা পুরকখিবা অমসুং গঙ্গা তুরেলগা তৎনবা ঙমদ্রবা মরী অমা লৈনখিবগী মতাংদা পাউদমখি। রিচা অনিরুধকা ৱারি শানবদা রজিব খান্দেলৱালনা হায়খি শীনফম অমা ওইনা পাংথোকখিবা থবক অসি ঐগী ওইনা পুন্সিদা অহোংবা পুরকপা থৌদোক অমা ওইরে। রাগ রাগ মৈ গঙ্গাগী অহানবা সিজন থা অহুম খর হেন্না দি.দি নেসনেলদা শন্দোকখি, থৌরম অসি লৈবাক শীনবা থুংনা মীওই মিল্লিয়ন ১৬ হেনবনা য়েংখি। তুরেল অসিগী ইনাকখুল্লবা পুৱারি অমসুং কলচর খঙহন্দুনা তুরেল অসিগা ভারতকী মীয়ামগা অমুক হন্না শম্ননবা থৌরম অসিনা হোৎনবনি।
লৈবাক্কী তোঙান-তোঙানবা মফমশিংদগী রাজ্যশিংগী মিনিস্তরশিং অমসুং লুচিংবশিং ভুর্চুএল ওইনা শরুক য়াদুনা থৌরম হৌদোকখি। জল শক্তি মিনিস্ত্রিগী রাজ্য মন্ত্রী শ্রী রত্তন লাল কাতারিয়ানা থৌরম অসি হৌদোকখি অমসুং কুহ্মৈ অসিগী অহানবা নুমিত্তগী হৌনা লৈবাক অসিদগী খক নত্তনা মপান লৈবাকশিংদগী মীওই লিশিং কয়া ফেসবুক অমসুং অতোপ্পা প্লেতফোর্মশিংগী খুৎথাংদা শরুক য়াখি। উত্তরখান্দগী চীফ মিনিস্তর শ্রী ত্রিবেন্দ্র সিংহ রাৱাতনা হায়খি, হৌখিবা চহি ৬ অসিদা থৌরম অসি মীচম মীয়ামগী মরক্তা পাম্নবা হেনগৎলক্লে অমসুং তোঙান-তোঙানবা মওংশিংদা থৌরম অসিগা মীয়ামগা শম্নরে। তুরেলশিং শেংদোকপগী থবকশিংদা নহারোলশিং শরুক য়াবা অসি হরাওনিংঙাই ওইবা ৱাফম অমনি।মীয়াম্না গঙ্গা উৎসব শরুক য়াগনি, পুনগনি অমসুং ই-পাউ পীথোক-পীশিন তৌনগনি হায়না ঐনা থাজবা থম্লি।
সাধগুরু জাগ্গি বসুদেবনা মহাক্কী য়াইফ-পাউজেলদা হায়খি মীয়ামগা তুরেলগা অফবা মরী থম্বদা গঙ্গা উৎসবগুম্বা থৌরম অসি য়াম্না কান্নগনি। হৌজিক্কী মীরোল অসি গঙ্গা অমুক হন্না হিঙ্গৎনবা হোৎনরিবা অসিদা শরুক য়াবা ওইরসনু, মসিনা ঐখোয়গী ইপা-ইপুশিংনা মহাক খঙলিবা অদুগুম্না ঐখোয়গী তুংগী মীরোলশিংনা ইমা গঙ্গাগী ফজবা অমসুং চিংলেম্বা খঙবা ঙমগনি।
গঙ্গাগী মতাংদা পরিং নাইনা পাংথোকপা ৱারি শানবা থৌরমশিংদা, ইনভাইরোন্তেলিস্ত, পদ্ম ভুষন অনিল জোসিনা তুরেলশিংগী মরুওইবগী মতাংদা অমসুং মখোয়না ঙাক-শেনবগী মরুওইবগী মতাংদা শন্দোক্না তাকখি। মহাক্না হায়খি সরকারনা তুরেলদগী কান্নবা লৌবা নত্তে মীয়াম্না লৌবনি, মরম অদুনা তুরেল শেন্নবগী থবকশিং মীয়াম্না পাংথোক্কদবনি। এন.এম.সি.জিগী দিরেক্তর জেনেরেল, রজিব রঞ্জন মিশ্রা ৱারি শানবা অদুদা শরুক য়াখি অমসুং সহরশিংং, মীয়াম তুরেলগী শম্নবগী মতাংদা ৱাফম কয়া ফোঙদোকখি।
“স্তোরি বাই গঙ্গা’ ইবা মমিং লৈরবা ৱারি লিবা নীলেস মিশ্রা করিগুম্বা থৌরম অদুদা মহাক মশামক শরুক য়ারম্লবদি শেংলবা গঙ্গা তুরেল হিঙ্গৎলক্কনি। য়োর স্তোরি বেগকী কাহানি জঙ্কসন্দা ৱারি কয়া লিদুনা মীয়ামগী পুক্নিং চিংশিনখি। পপেৎ সো ‘তিদদালিক-জেন্ত তর্তল’গী খুৎথাংদা য়োর স্তোরি বেগকী গরিমা অমসুং কমালনা ঈশিং তুংশিনবগী মতাংদা মরুওইবা পাউজেল অমা পীখি। ‘লাইফ ইন এ রিভর, ‘ৱি সিয়র সেম রিভর’ অমসুং ‘রিভর ওফ তুমোরো’ অসি ৱাখল খনহলবা ৱারিশিংনি।
মতম অসিগী অনৌবা শৈশক্তা সেন্ত কবিরগী ময়েকশিং খক্ত শকপা বেন্দ অমা ওইরিবা কবির কেফেগী নীরাজ অর্য়াগী রোক ঈশৈগী থৌরম অমগা লোয়ন্না নিনিচনবা নুমিৎকী থৌরম লোইশিনখি। হৌজিক ফাওবদা মিনি গঙ্গা গেস্ততা মীওই ৫০০০ হেন্না শরুক য়াখি। হয়েং পাংথোক্কদবা লোইশিনবা থৌরমদা অরোইবা রাউন্দশিং পাংথোক্কনি অমসুং কুইজগী ফলশিং লাউথোক্কনি।
হয়েং নেসনেল রিভর দে থৌরমদা জল শক্তি মিনিস্তর শ্রী গজেন্দ্র সিংহ সেখাৱাত শরুক য়াদুনা থৌরম লোইশিনগনি। কাইলাস খেরগী লাইভ ওইনা পাংথোকপা থৌরম য়েংবীয়ু।
শ্বাচ্ছতা অভিয়ানশিং, উ থাবগী থৌরমশিং, লাইয়েকপা অমসুং কুইজ চাংদম্নবশিংগা লোয়ন্না লৈবাক শীনবা থুংনা গঙ্গা উৎসব পাংথোকখি। বনারসিদা গঙ্গা শেংদোকপগী খোঙজং অমসুং গঙ্গা সাপাথ থৌরমগা লোয়ন্না ‘গঙ্গাগী খোঙচৎ’ অমা পাংথোকখি।
গঙ্গ উৎসব ২০২০ শরুক য়ানবা লিঙ্ক অসিদা চঙবীয়ু